stanford-oval/wikipedia huggingface dataset:
אדובי פוטושופ

| --- | --- |

צילום מסך של Photoshop CC 2019  פועלת על Windows 10
צילום מסך של Photoshop CC 2019  פועלת על Windows 10
 מפתח:  אדובי מערכות
 מחזור חיים:  19 בפברואר 1990 – הווה (34 שנים) 
 גרסה אחרונה:  26.0 (14 באוקטובר 2024) 
 מערכת הפעלה:  Windows, OS X, iPadOS
 סוג רישיון:  תוכנה כשירות, קנייני
 קטגוריה:  עורך תמונות מפת סיביות / עורך תמונות וקטורית
 Adobe Photoshop
 
אדובי פוטושופ (באנגלית: Adobe Photoshop), או בקיצור פוטושופ, היא תוכנת עריכה גרפית, שפותחה על ידי אדובי מערכות. תוכנה זו היא הנפוצה ביותר בשוק עיבוד תמונות מפת סיביות.
פיתוח הגרסה הראשונה החל ב־1987 על ידי תומאס נול וג'ון נול.
הגרסה החדשה ביותר היא 2020 Photoshop CC (שעברה מחבילת Creative Suite לחבילת Creative Cloud). בעבר התוכנה נמכרה בשתי גרסאות: הראשונה מכונה "Photoshop" והיא מכילה את הכלים הבסיסיים מהגרסאות קודמות, וגרסה הנקראת "Photoshop Extended" המכילה כלים נוספים לעריכת גרפיקה תלת־ממדית, עריכת וידאו ועוד. 
החל מהגרסה Photoshop CC יש את הכלים מ"Photoshop Extended" אך אין גרסה מקבילה ללא כלים אלו.
התוכנה משלבת מגוון רחב של כלי גרפיקה מתקדמים לכל תחומי עיבוד ובניית תמונה ובשל כך פוטושופ היא התוכנה הפופולרית ביותר בקרב אנשי מקצוע וחובבים. צלמים רבים משתמשים בפוטושופ כ"חדר חושך דיגיטלי" לצורך ליטושי תמונה שנעשים בחדרי חושך בזמן פיתוחי הפילמים. התוכנה מאפשרת לצלמים לבצע עיבודים שונים כמו הבהרה/הכהייה של תמונה, חידודים, טשטושים, חיתוכים, ותיקוני צבע שונים. טכניקות אלו מאפשרים לתקן בעיות שונות וסטיות גוונים שנוצרו בעת הצילום.
מאפיינים

כיום השימוש בתוכנה גלש מתחום עיבוד התמונה השייך לצלמים ומפיקי דפוס, ועבר אף לתחום המשתמשים הביתיים והחובבנים היוצרים אפקטים ויצירות רישום היכולות להגיע גם לרמה מקצועית.
התוכנה, כמו תוכנות גרפיקה רבות בעשור האחרון, משתמשת בשיטת חלוקה לשכבות (Layers), כך שאפשר להחיל שינויים רק על חלק מהתמונה, או להזיז חלקים ממנה. לדוגמה, ניתן ליצור קולאז' המורכב מכמה תמונות, בעוד שלכל תמונה אפשר להוסיף מסגרת, לטשטש את הקצוות, למחוק חלקים, לחתוך חלקים לא רצויים, לסובב, להזיז ולשפר מבלי להשפיע על השכבות האחרות.
בגרסת CS4 נוספו כעשרה כלים המאפשרים לייבא קובצי 3ds שנוצרו בתוכנת 3D Studio Max לפוטושופ, תוך כדי אפשרויות שינוי כגון סיבוב, היפוך, שינוי מיקום וכדומה. כמו כן נוסף תפריט בשם 3D המאפשר לערוך את העצמים התלת־ממדיים או גם ליצור עצמים כאלה בטכניקות מתקדמות כגון שינוי תאורה, אפשרויות צביעה מיוחדות, יצירת צורות (למשל גליל, כדור, תיבה), אנימציות תלת־ממדיות ועוד. הכלי והתפריט נכללים בגרסת Photoshop Extended בלבד (או בגרסת CC).
מאפיינים > מאפייני העריכה העיקריים של התוכנה

אטימות (Opacity): אפשר לשנות לכל שכבה את מידת האטימות שלה וליצור אפקט של שיקוף כך שדרך שכבה אחת ניתן יהיה לראות שכבה אחרת, ברמות שונות ובשיטות שילוב מגוונות.
רמות (Levels): לכל שכבה ניתן להוסיף רמות המשמשות לרוב צלמים כדי לשנות ולשפר את התאורה בתמונה, על ידי שינוי כמות הצבעים בתמונה.
פילטרים (Filters): על כל שכבה ניתן להחיל אפקטים, הנקראים פילטרים, הנעים בין טשטוש, עיוות בצורה של נייר מים ועד הוספת אפקט המתחזה לקרן שמש בצילום.
מסכות (Masks): על ידי שימוש במסכות לשכבה ניתן להסתיר חלקים מהשכבה באופן מלא או חלקי, להסתיר ערוצי צבע מסוימים וליצור אשליות של השתקפות, שקיפות ועוד.
מאפיינים > מאפייני העריכה העיקריים של התוכנה > כלים עיקריים

כלי המברשת (Brush Tool): בגרסאותיה האחרונות של פוטושופ, עבר כלי המברשת שכלול רציני, הכולל לדוגמה את ה־Skattering באמצעותו הנגיעות של המברשת מתפרסות לצדדים ולא יוצרות קו.
כלי החלפת הצבע (Color Replacement Tool): באמצעות כלי זה ניתן לצבוע בשיטות זיהוי מתקדמות של צבעים, ועל ידי כך לצבוע רק אזור בעל צבעים דומים לאזור שנדגם, לדוגמה: דגימה של צבע כחול, ומיקום חצי מהמברשת במעבר צבע בין אזור כחול לאזור אדום, תשפיע רק על האזור הכחול, ולא על האזור בצבע אדום.
כלי הטשטוש, החדות והמריחה: עם כלים אלה ניתן לטשטש או לחדד את הציור או הצילום, או למרוח את הצבעים במקום מסוים כאילו הכלי הוא אצבע והציור אינו אלא צבעי פנדה.
מברשת ההיסטוריה (History Brush Tool): הכוללת גם את "כלי ההיסטוריה האומנותי", שאיתה משחזרים את האזור שמברשת ההיסטוריה עברה עליו לנקודה רצויה.
כלי מעברי הצבע (Gradient Tool): איתו אפשר להתאים ולמלא את הרקע באמצעות מעברי צבע, כמו גם ליצור מעברים למסכות הגורמים לכך שהתמונה או השכבה תיהפך לשקופה בהדרגה.
כלי חותמת הגומי (Clone Stamp Tool): באמצעות כלי זה "מדביקים" חלק מסוים מהתמונה על חלק אחר. צלמים שצילמו תבנית מסוימת (כגון סיבי העץ) ורוצים להעלים פרט מסוים מבלי שההעלמה תבלוט, יכולים להשתמש בכלי הזה, ובדומו, Healing Brush tool.
כלי מברשת הריפוי (Healing Brush Tool): באמצעותו ניתן לתקן חלקים מסוימים בתמונה, בעיקר הפרעות נקודתיות או לוקליות, כאשר המחשב מעלים את הפרט המפריע ומשלים את התמונה באופן אוטומטי, לרוב על ידי דגימת הרקע שמסביב לאזור הנבחר. צלמים עושים שימוש רב בכלי זה כיוון שעמו אפשר להעלים פצעים ולהחליק קמטים.
כלי הבחירה (Selection Tools): קטגוריית כלים אלו כוללת את מגוון כלי הלאסו, כלי בחירה מהירה, שרביט הקסם ועוד, המאפשרים לבחור חלק מסוים בשכבה כך שהכלים (ראו מעלה) ישפיעו רק עליו, או כדי להעביר אותו לשכבה חדשה.
כלי המחיקה (Eraser Tools): קטגוריית כלי מחיקה הכוללת בתוכה החל מכלי מחיקה פשוט ועד לכלי מחיקת רקע שבאפשרותו אפשר למחוק רקע של תמונה, עם אפשרויות מיוחדות של זיהוי/מחיקת גוונים.
מאפיינים > מאפייני העריכה העיקריים של התוכנה > אפשרויות השמירה

התוכנה משתמשת לשמירת השכבות וכל מידע נלווה בסיומת psd, שהוא פורמט השמירה הבסיסי של התוכנה, המאפשר המשך עבודה בזמן מאוחר יותר. כמו כן, ניתן לייצא את הפרויקט לקובץ תמונה בשלל פורמטים, כמו PNG, JPEG ו־GIF, המיועדים לתחומים שונים, מתצוגה אינטרנטית ועד הפקות דפוס איכותיות במיוחד.
קובץ Pdf הוא בעצם קובץ פוסטסקריפט ברמה 3. הוא שומר על מאפיינים רבים ביניהם מידע על הגרפיקה הווקטורית כמו מסלולים ומלל.
פוטושופ און־ליין

ברשת האינטרנט ניתן למצוא עזרים רבים לפוטושופ, החל מעדכונים באתר התוכנה, כמו גם דברים שנוצרו על ידי המשתמשים, כגון מברשות חדשות, באמצעותן ניתן לצייר ולצבוע באופנים שונים. לדוגמה, מברשת המכילה קובץ תמונות של נחשים ובאמצעות הציור איתה ניתן ליצור אשליה של סריג כלשהו.

משתמשים ותיקים כותבים לעיתים מדריכים לעזרת החדשים, המלמדים אותם על מספר כלים בסיסיים ומתקדמים. מדריכים אלה מלווים לרוב בתמונות ובסרטונים המדגימות את מיקום הכלים ואופן השימוש בהם.
ישנם אתרי אינטרנט שמאפשרים עריכת תמונות הדומה לפוטושופ מבלי להוריד את התוכנה, לדוגמה pixlr.
דרישות מערכת

דרישות המערכת מעודכנות עבור גרסה 25, נכון לאוקטובר 2023.
דרישות מערכת > דרישות עבור מחשבים המריצים Windows

מעבד: מעבד מרובה ליבות, אינטל או AMD בארכיטקטורת x64 בתדר 2 GHz ומעלה, עם תמיכה בסט הפקודות SSE4.2
מערכת הפעלה: חלונות 10 החל מעדכון 22H2 ומעלה, גרסאות 64 ביט בלבד
זיכרון: 8GB RAM. מומלץ 16GB ומעלה
שטח פנוי בדיסק הקשיח: 20GB לתוכנת הבסיס, אם כי נדרש שטח נוסף לתכונות נוספות, עד 100GB. התקנה על SSD מומלצת.
כרטיס גרפי: תואם ה-API הגרפי Direct3D 12 עם לפחות 1.5GB זיכרון VRAM. עבור עריכה ברזולוציית 4K נדרשת כמות של לפחות 4GB זיכרון VRAM.
רזולוציית מסך: 1200x800. מומלצת 1920x1080.
דרישות מערכת > דרישות עבור מחשבים המריצים macOS

מעבד: מרובה ליבות של אינטל עם תמיכה בארכיטקטורת x64, או מעבד אפל סיליקון מבוסס ARM
מערכת הפעלה: macOS גרסה 11 ומעלה
זיכרון: 8GB RAM. מומלץ 16GB ומעלה
שטח פנוי בדיסק הקשיח: 20GB לתוכנת הבסיס, אם כי נדרש שטח נוסף לתכונות נוספות, עד 100GB. התקנה על SSD מומלצת.
כרטיס גרפי: תואם ה-API הגרפי Metal עם לפחות 1.5GB זיכרון VRAM. עבור עריכה ברזולוציית 4K נדרשת כמות של לפחות 4GB זיכרון VRAM.
רזולוציית מסך: 1200x800. מומלצת 1920x1080.
דרישות מערכת > פוטושופ ביוניקס ולינוקס

כרגע, לא קיימת לפוטושופ (או ליתר התוכנות מחבילת היצירה של אדובי) תמיכה רשמית מצד מפתחי התוכנה למערכות הפעלה שאינן חלונות או מקינטוש, אם כי ניתן להריץ גרסאות ישנות יותר במערכות הפעלה תואמות יוניקס דרך Wine. הפתרון שאותו Wine מספק חלקי בלבד והוא מכסה בעיקר גרסאות ישנות יחסית דוגמת CS4, CS6 ו-CC 2014, ולא נתמך רשמית על ידי אדובי. חלופות אחרות הן להריץ את התוכנה על מכונה וירטואלית שמריצה חלונות או מקינטוש, או להשתמש בתוכנות חופשיות, דוגמת GIMP של פרויקט גנו או Krita של KDE.
ראו גם

ייצוג צבע במחשב
GIMP - תוכנה חופשית לעריכה גרפית
הערות שוליים

↑  הפרופיל של המייסדים באתר PhotoshopNews
↑  Photoshop.com
↑  pixlr.com
↑  Photoshop system requirements, web.archive.org, ‏2023-10-23
↑  סקירה על קוד המקור באתר המוזיאון
↑  7 השינויים החשובים בפוטושופ, באתר informationweek
↑  רשימת שדרוגים ושינויים גרסת 2014, באתר אדובי
↑  שדרוגי תוכנה בגרסת יוני 2015, באתר אדובי
↑  שדרוגי תוכנה בגרסת יוני 2016, באתר אדובי
↑  רשימת שדרוגים לגרסת 2016, באתר אדובי
↑  שינויים בתוכנה בגרסת 2018, באתר אדובי
↑  רשימת שינויים גרסת 2019, באתר אדובי
↑  רשימת שינויים גרסת 2020, באתר אדובי
| אדובי קריאייטיב סויט וקריאייטיב קלאוד |
| --- | --- | --- |
| מוצרים | אקרובט • איירו • ברידג' • דימנשן • פוטושופ • אילוסטרייטור • אינדיזיין • אינקופי • פרמייר פרו • אודישן • אפטר אפקטס • דרימוויבר • מדיה אנקודר • אנימייט (פלאש לשעבר) • פרילוד • XD • פוטושופ לייטרום • קרקטר אנימייטור • ספארק |  |
| שירותי ענן | Behance • פונטס • סטוק |  |
| תוכנות בעבר | ביזנס קטליסט • גו לייב • דיבייס סנטרל • אדג' • אנקור • פיירוורקס • אימייג' רדי • סטוק פוטוס • מיוז • און לוקיישן • אדובי סאונדבות' • סטורי • אולטרה |  |
| --- | --- |
בקרת זהויות :  NLI: 987007289708905171  BIBSYS: 90586013  BnF: cb12182130z (data)  LCCN: n91104658  NKC: ph257852  SUDOC: 030399432  VIAF: 185563479   WorldCat (עם VIAF): 185563479 
דוגמה לעיבוד תמונה בפוטושופ
פוטושופ 7 על חלונות 2000
פוטושופ CS5
פוטושופ CS6 על Windows 8 - הגרסה האחרונה ששוחררה כתוכנה עצמאית
הומורסקה (סרט, 1946)

| --- | --- |

 בימוי:  ז'אן נגולסקו
 הופק בידי:  ג'רי ואלד
 תסריט:  קליפורד אודטס זאכרי גולד
 עריכה:  רודי פהר
 שחקנים ראשיים:  ג'ואן קרופורד ג'ון גארפילד (אנ') אוסקר לבנט
 מוזיקה:  פרנץ וקסמן
 צילום:  ארנסט האלר
 מדינה:  ארצות הברית ארצות הברית
 חברת הפקה:  האחים וורנר
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  25 בדצמבר 1946
 משך הקרנה:  125 דקות
 שפת הסרט:  אנגלית
 סוגה:  סרט מלודרמה
 דף הסרט ב־IMDb
 
"הומורסקה" (באנגלית: Humoresque) הוא סרט מלודרמה אמריקאי משנת 1946 בהפקת ובהפצת האחים וורנר, בכיכובם של ג'ואן קרופורד וג'ון גארפילד (אנ'). הוא מגולל סיפור של אשת חברה נשואה, שמתאהבת בכנר יהודי. את התסריט של "הומורסקה" כתבו קליפורד אודטס וזאכרי גולד התבסס בהשראת הסיפור הקצר "הומורסק" (1919) מאת פאני הרסט (אנ'), שקודם לכן עובד לסרט ב-1920. ז'אן נגולסקו ביים את הסרט, לצד ג'רי ואלד שהפיק אותו.
עלילת הסרט

בעיר ניו יורק, הופעה של הכנר הפופולרי פול בוריי מבוטלת לאלתר. הסיבה לכך היא משבר רגשי שהוא חווה באותה העת. בהמשך, הוא מחליט לחשוב על הפסקת הקריירה שלו; המנהל שלו פרדריק באואר כועס על כך שזה ויתר על ההופעה ומזהיר אותו לא לחשוב שמוזיקה כבר לא יכולה להיות חלק מחייו. חבר הנפש של פול, סיד ג'פרס, מבקש מאואר לעזוב, ובוריי אומר לג'פרס שהוא (בוריי) תמיד רצה לעשות את הדבר הנכון, אך תמיד פחד להתקדם ולנסות לקיים את רחשי ליבו.
הפקה

הסרט הוא העיבוד הקולנועי השני למקור; הראשון הוא סרט אילם משנת 1920 בבימויו של פרנק בורזייגי. "הומורסקה" היה הסרט הראשון בכיכובה של קרופורד לאחר זכייתה בפרס אוסקר על "מילדרד פירס" (1945), והשלישי שלה בהפקת ובהפצת האחים וורנר. במקור, היא חתמה על חוזה קולנועי עם מטרו גולדווין מאייר, במסגרתו שולם לקרופורד סכום בגובה 100,000 דולרים (1.7 מיליון דולרים לפי המדד ב-2023) אך זה בוטל בהסכמה הדדית. התלבושות בסרט "הומורסק" עוצבו בידי אדריאן וברנרד ניומן.
במהלך פרק ב-The Tonight Show ששודר ב-15 באוגוסט 1973, רוברט בלייק הצהיר שהוא לא הצליח להזיל דמעות במהלך אף אחת מהסצנות של הסרט. ג'ון גארפילד הסביר את המשמעות והחל לספר על ילדותו, מותה של אמו ועל ההתבגרות ברחובות בברונקס. בהמשך לדבריו, חלה השפעה שהצליחה לגרום לבלייק להתרגש.
ביקורת

לורנס ג'יי קווירק ביקר את "הומורסקה" בחיוב והעיר: ”הסרט הוא ללא ספק אחד מהטובים ביותר בהם השתתפה קרופורד [...] המשחק שלה היה ללא רבב, המראה שלה מקסים, הרגשות שלה עמוקים”. בוסלי קראוטר שכתב עבור הניו יורק טיימס פרסם ביקורת ב-26 בדצמבר 1946, במסגרתה ציין ”אין צל של ספק שאין שום דבר הומוריסטי בסרט העגום הזה [...] הוא מדמה קינה רגשנית על חוסר התקווה של האהבה בין כנר מסור לאמנות לבין כנר עם רגשות עזים לגברת בעלת גינונים אגואיסטיים... [האחים וורנר] עטפו את הרומן המצער הזה בשמיכה של מוזיקה קורעת לב ונפש שאמורה לטהר את האווירה שלו... המוזיקה, אני חייב לומר, היא מופלאה”. רוברט אוסבורן מ-Turner Classic Movies הסביר: ”גארפילד לא ממש ניגן בכינור בסצנות הקלוז אפ [...] הידיים היו למעשה ידיו של כנר מקצועי לא ידוע. מאוד משכנע”.
בשנת 2002 אורי קליין מעיתון הארץ פרסם מאמר המלצה על הסרט והעיר: ”העלילה בסרטו של ג'ין נגולסקו מופרכת למדי, אבל פועמת בו תחושה של מלנכוליה רומנטית, כמעט טראגית, והסרט ראוי לצפייה גם בזכות קרופורד, שנוכחותה הקשוחה והפגיעה כאחת מעניקה איכות כמעט סימבולית לדמות שהיא מגלמת”.
הערכה והצלחה > פרסים ומועמדויות

פרנץ וקסמן קיבל מועמדות לפרס אוסקר בקטגוריית "המוזיקה המקורית הטובה ביותר".
הסרט היה מועמד להיכלל ברשימת "100 השנים ... 100 התשוקות" של מכון הסרטים האמריקאי לשנת 2002.
הערכה והצלחה > הצלחה מסחרית

תקציב הסרט הוערך בכ-2,164,000 דולרים. הוא זכה להצלחה בקופות והכניס למעלה מ-3,399,000 דולרים בסך הכול. בהתאם לאינפלציה ב-2007, הברוטו עומד על $35,737,750.
לדברי האחים וורנר, הסרט הכניס 2,281,000 דולר בשווקים המקומיים ו-1,118,000 דולר בשווקים הבין-לאומיים.
לפי וראייטי הסרט הכניס למעלה מ-2.6 מיליון דולרים ב-1947.
בתרבות הפופולרית

עבור "הומורסקה" נעשתה פרודיה בתוכנית הטלוויזיה SCTV בשנת 1981. את תפקידה של ג'ואן קרופורד גילמה קתרין אוהרה, ואת התפקיד ג'ון גארפילד גילם יוג'ין פודור.
בשנת 1998, הזמרת-יוצרת האמריקאית מדונה הוציאה וידאו קליפ לסינגל שלה "The Power of Good-Bye", המבוסס על מספר סצנות מהסרט. את הסרט ביים מת'יו רולסטון והסצנות בהן התהלכה מדונה לבד לאורך שפת הים, היו מחווה לשחקנית ג'ואן קרופורד. ביולי 2022 הועלה סרטון ליוטיוב המשלב את הסצנות מ"הומורסקה" ביחד עם גרסת הדמו של "The Power of Good-Bye".
הערות שוליים

1 2 3 4  Humoresque, 1947-01-25, נבדק ב-2023-10-31
↑  Humoresque, www.tcm.com (באנגלית)
1 2  Humoresque, 1920-05-30, נבדק ב-2023-10-31
↑  The Tonight Show Starring Johnny Carson, 1962-10-01, נבדק ב-2023-10-31
↑  Quirk, Lawrence J. (October 1970) [1968]. The Films of Joan Crawford. Film Books. Lyle Stuart, Inc. p. 163. ISBN 978-0806503417.
↑  "Movie Reviews". The New York Times (באנגלית אמריקאית). 2023-10-26. ISSN 0362-4331. נבדק ב-2023-10-31.
↑  אורי קליין, המלצה, באתר הארץ, 24 בספטמבר 2002
↑  Oscars.org | Academy of Motion Picture Arts and Sciences, www.oscars.org (באנגלית)
↑  "AFI's 100 Years ... 100 Passions Nominees"
↑  Humoresque, 1947-01-25, נבדק ב-2023-10-31
↑  Warner Bros financial information in The William Shaefer Ledger. See Appendix 1, Historical Journal of Film, Radio and Television, (1995) 15:sup1, 1-31 p 27 DOI: 10.1080/01439689508604551
↑  Variety, Variety (January 1948), New York, NY: Variety Publishing Company, 1948
↑  Second City TV, 1977-09-01, נבדק ב-2023-10-31
↑  SCTV Guide - Episodes - Series 4 Cycle 2, sctvguide.ca
↑  Come Into My World: Joan Crawford vs. Madonna (באנגלית)
↑  Madonna - The Power Of Good-Bye (Official Video), נבדק ב-2023-10-31
↑  Joan Crawford "Humoresque" 1946 (inspiration for Madonna's "The Power of Goodbye" video), נבדק ב-2023-10-31
| --- | --- |
בקרת זהויות :  GND: 1024908917  VIAF: 254012280   WorldCat (עם VIAF): 254012280
טובה סטירקה

| --- | --- |

 לידה:  19 בנובמבר 1992 (בת 31) Tegs församling, שוודיה 
 מוקד פעילות:  שוודיה 
 תקופת הפעילות:  מ-2009 
 סוגה:  מוזיקת פופ 
 כלי נגינה:  גיטרה 
 חברת תקליטים:  סוני מיוזיק 
 tovestyrkemusic.com
 פרופיל ב-IMDb
 
טובה אן לינה אוסטמן סטירקה (בשוודית: Tove Anna Linnéa Östman Styrke; נולדה ב-19 בנובמבר 1992) היא זמרת-יוצרת שוודית.
חיים אישיים

מאז ינואר 2020, היא מנהלת זוגיות עם סאנה סיקבורן אריקסו. בסטורי שהועלה ב-1 ביוני 2022 לאינסטגרם בחשבונה של טובה סטריקה, היא יצאה מהארון כפאנסקסואלית.
העורת שוליים

↑  "Frågestund – del 1" (בשוודית). אורכב מ-המקור ב-26 באפריל 2012. נבדק ב-20 בדצמבר 2011. {{cite web}}:  (עזרה)
↑  "10 Artists to Know in 2011: New Music Musts". New York Post. אורכב מ-המקור ב-4 בדצמבר 2011. נבדק ב-13 בדצמבר 2011. {{cite news}}:  (עזרה)
↑  "Hon är Tove Styrkes nya flickvän". Aftonbladet. ארכיון מ-2020-01-22. נבדק ב-29 באפריל 2022. {{cite news}}:  (עזרה)
↑  "Pride Month 2022 Instagram Story", Instagram, ארכיון מ-2022-06-01, נבדק ב-1 ביוני 2022 {{citation}}:  (עזרה)
| --- | --- |
בקרת זהויות :  BnF: cb16989184h (data)  GND: 1023217937  ISNI: 0000 0001 3194 7000  LCCN: n2019068653  MusicBrainz: 4c5ff1ac-dce8-4815-90f9-232c5ea8d262  NTA: 39554467X  VIAF: 250790988   WorldCat (עם VIAF): 250790988
איב אנסלר

| --- | --- |

אנסלר ב-2011
 לידה:  25 במאי 1953 (בת 71) סקרסדייל, ניו יורק, ארצות הברית
 מדינה:  ארצות הברית 
 מקום לימודים:  מידלברי קולג', תיכון סקרסדייל 
 שפות היצירה:  אנגלית
 תחום כתיבה:  מחזאית, סופרת, שחקנית, עורכת סרטים
 סוגה:  דרמה 
 יצירות בולטות:  מונולוגים מהוגינה
 בן זוג:  ריצ'רד מקדרמוט 1978–1988
 צאצאים:  דילן מקדרמוט 
 פרסים והוקרה:  מלגת גוגנהיים (1999)  פרס איזבל סטיבנסון (2011) 
 eveensler.org
 
איב אנסלר (באנגלית: Eve Ensler) הידועה גם בשם V, נולדה ב-25 במאי 1953, בעיר ניו יורק, ארצות הברית. היא מחזאית, שחקנית, פמיניסטית ואקטיביסטית אמריקאית. אנסלר ידועה בעיקר בזכות הספר "מונולוגים מהוואגינה". היא הקימה את תנועת V-Day הפועלת ללא מטרות רווח ומטרתה גיוס כסף וחינוך הציבור לגבי אלימות נגד נשים ומאמצים לעצור אותה.
חיים אישיים

אנסלר נולדה וגדלה בפרבר הצפוני של סקרסדייל, ניו יורק, השנייה מבין שלושה ילדים. ביתם של ארתור אנסלר, בכיר בתעשיית המזון, וכריס אנסלר. אביה היה יהודי ואמה נוצרייה, והיא גדלה בקהילה יהודית ברובה; עם זאת, אנסלר מזהה את עצמה כבודהיסטית של ניצ'ירן ואומרת שהתרגול הרוחני שלה כולל שירת נאמו מיהו רנג' קיו ועשיית יוגה.
אנסלר מספרת שמגיל חמש עד עשר היא עברה התעללות מינית ופיזית על ידי אביה. כשגדלה, היא אמרה שהיא "עצובה מאוד, מאוד כועסת, מאוד מתריסה. הייתי הילדה עם השיער המלוכלך. לא התאמתי לשום מקום". אנסלר למדה במידלברי קולג' בוורמונט, שם נודעה כפמיניסטית לוחמנית. לאחר שסיימה את לימודיה ב-1975, היא ניהלה שורה של מערכות יחסים פוגעניות ונעשתה תלויה בסמים ובאלכוהול. בשנת 1978, היא נישאה לריצ'רד דילן מקדרמוט, ברמן בן 34, ששכנע אותה להיכנס לגמילה. כשהייתה בת 23, היא אימצה את מארק אנתוני מקדרמוט, בנו בן ה-16 של בן זוגה מנישואיו הראשונים. מערכת היחסים ביניהם הגיעה לקשר קרוב, ואנסלר אמרה שזה לימד אותה "איך להיות בן אדם אוהב". לאחר שאנסלר הפילה את עוברה, מארק שינה את שמו לשם שתכננה עבור התינוק שלה, דילן. מקדרמוט ואנסלר נפרדו ב-1988. הוא ציין כי היא "צריכה את העצמאות, את החופש". על פי מאמר משנת 2012 בסאנדי מורנינג הראלד (Sydney Morning Herald) לאחר שנישואיה הסתיימו, היא ניהלה מערכת יחסים ארוכה עם האמן והפסיכותרפיסט אריאל אור ג'ורדן. כעת היא רווקה, מה שנראה שמתאים לאורח החיים הנוודי שלה - יש לה בתים בניו יורק ופריז אבל היא מטיילת חלק גדול מהשנה. במאמר של אנסלר ביוני 2010 בעיתון הגרדיאן ((The Guardian) נאמר שהיא מקבלת טיפול בסרטן הרחם. אנסלר כתבה על ניסיונה עם הסרטן בספר הזיכרונות שלה "בגוף העולם".
לאחר פרסום ספרה "ההתנצלות" בשנת 2019, שבו תיארה התעללות מינית ופיזית על ידי אביה המנוח, הצהירה המחברת כי היא רוצה להתרחק משם המשפחה בו השתמש והביעה את העדפתה להיקרא בשם בעל האות האחת V.
מונולוגים מהוואגינה

אנסלר כתבה את "מונולוגים מהווגינה" בשנת 1996. המחזה הוצג לראשונה במרתף בית הקפה קורנליה סטריט בגריניץ' וילג', המחזה תורגם ל-48 שפות והוצג בלמעלה מ-140 מדינות. בין המפורסמות שכיכבו בו ניתן למנות את ג'יין פונדה, וופי גולדברג, אידינה מנזל, גלן קלוז, סוזן סרנדון, מרין מאצי, סינדי לאופר, מרי טסטה, סנדרה או ואופרה ווינפרי. אנסלר זכתה בפרס אובי בשנת 1996 עבור 'המחזה החדש הטוב ביותר' ובשנת 1999 זכתה בפרס מלגת גוגנהיים בכתיבת מחזות. היא גם קיבלה את פרס ברילה-קר לכתיבת מחזאים, את פרס אליוט נורטון להופעת סולו יוצאת דופן, ואת פרס חבר השופטים לתיאטרון בפסטיבל האמנויות הקומדיה בארצות הברית.
אקטיביזם

אנסלר היא פעילה העוסקת בנושאים של אלימות נגד נשים ונערות. בשנת 1998, הניסיון שלה בביצוע מונולוגים מהוגינה נתן לה השראה ליצור את תנועת V-Day, תנועה אקטיביסטית עולמית להפסקת אלימות נגד נשים ונערות. התנועה מגייסת כספים ומודעות באמצעות הפקות הטבה שנתיות של המופע. בשנת 2010, יותר מ-5,400 אירועי V-Day התקיימו בלמעלה מ-1,500 מקומות בארצות הברית וברחבי העולם. נכון ל-2014, תנועת ה-V-Day גייסה למעלה מ-100 מיליון דולר וחינכה מיליונים על נושא האלימות נגד נשים והמאמצים לסיים אותה, יצרה חינוך בינלאומי, תקשורת וקמפיינים בעלי מסרים לציבור, השיקה את תוכנית קאראמה (Karama) במזרח התיכון, פתחה מחדש מקלטים ומימנה למעלה מ-12,000 תוכניות נגד אלימות מבוססות קהילה ובתים בטוחים ברפובליקה הדמוקרטית של קונגו, האיטי, קניה, דקוטה הדרומית, מצרים ועיראק. הבתים הבטוחים הללו מספקים לנשים מקלט מפני התעללות, מום באברי המין ו"רצח על כבוד המשפחה". ה-'V' ב-V-Day מייצג ניצחון, אָהוּב ונרתיק (Victory, Valentine and Vagina).
בפברואר 2004, אנסלר, לצד סאלי פילד, ג'יין פונדה וכריסטין להטי, מחו כדי שממשלת מקסיקו תחקור מחדש את רציחתן של מאות נשים בסיודאד חוארז, עיר לאורך גבול טקסס.
אנסלר היא תומכת של האגודה המהפכנית של נשות אפגניסטן (RAWA) ויצאה לאפגניסטן תחת שלטון הטליבאן. היא תומכת בנשים אפגניות וארגנה עבורן תוכניות רבות. אחד האירועים שארגנה אנסלר נקרא "פסגת הנשים האפגניות לדמוקרטיה".
אנסלר הובילה קבוצת כתיבה מאז 1998 במתקן הכליאה לנשים בדפורד הילס, שהוצג בסרט " מה אני רוצה שהמילים שלי יעשו לך". ג'ודי קלארק, קתי בודין ופמלה סמארט היו בין משתתפי קבוצת הכתיבה שהוצגו בסרט.
בשנת 2011, תנועת V-Day וקרן פאנזי (Fondation Panzi DRC) בתמיכת יוניסף, פתחו את עיר השמחה, קהילה חדשה לנשים שורדות אלימות מגדרית בבוקאבו, הרפובליקה הדמוקרטית של קונגו (DRC). עיר השמחה תספק לעד 180 נשים קונגולזיות בשנה, הזדמנות ליהנות מטיפול קבוצתי; אימון הגנה עצמית; חינוך מיני מקיף (המכסה HIV/איידס, תכנון משפחה); חיזוק כלכלי; סיפור סיפורים; ריקוד; תיאטרון; אקולוגיה וגננות. את עיר השמחה מפעילות ומנהלת נשים קונגולזיות, מקום שנוצר מתוך החזון שלהן. מאז פתיחת שעריה ב-2011, 1734 נשים ריפאו את עצמן, חזרו לקהילתן והפכו למנהיגות בקהילתן. סיפורה של עיר השמחה, כולל מעורבותה של אנסלר, מתוארת בסרט התיעודי "עיר השמחה" המוקרן בנטפליקס.
בשנת 2012, יחד עם תנועת V-Day, אנסלר יצרה את הקמפיין "מיליארד מתקוממות" (One Billion Rising), קמפיין מחאה עולמי להפסקת האלימות, ולקידום צדק ושוויון מגדרי לנשים. ב-14 בפברואר 2013, יום השנה ה-15 ל-V-Day, נשים וגברים במדינות ברחבי העולם ערכו פעולות ריקוד לדרישה להפסיק את האלימות נגד נשים ונערות
בשנת 2016, אנסלר חתמה על מכתב לבאן קי-מון הקורא למדיניות סמים הומאנית יותר, יחד עם וורן באפט, ג'ון לג'נד ואליזבת וורן.
בשנת 2017, במאמר דעה ב"גרדיאן" אנסלר השמיעה ביקורת נוקבת על הנשיא החדש של ארצות הברית, דונלד טראמפ, שהתייחסה אליו כ"תוקף מיני שהודה בעצמו" ו"הטורף הראשי שלנו".
בשנת 2020, אנסלר תמכה בסנאטור ברני סנדרס לנשיא ארצות הברית בבחירות 2020.
יצירות נבחרות > הצגות

הַרשָׁעָה
לימונדה
המחסן
רודה המרחפת ואיש הדבק
אמצעים יוצאי דופן
מונולוגים מהוגינה
הגוף הטוב
מטרות הכרחיות
הטיפול
יצור רגשי
.O.P.C
בגוף העולם
טרילוגיית פירות
פראי (מחזמר)
יצירות נבחרות > ספרים

מונולוגים מהוגינה: ניו יורק, וילארד, 1998.
מטרות הכרחיות: ניו יורק, דרמטיסטים שירות משחק, 2003.
הגוף הטוב: ניו יורק, וילארד, 2004.
לוחמות ווגינה, ניו יורק, בולפינץ פרס, 2004.
סוף סוף לא בטוח: לאבד את זה בעולם האובססיבי שלנו לביטחון: ניו יורק, ווילארד, 2006.
הטיפול: ניו יורק, דרמטיסטים שירות משחק, 2007.
זיכרון, מונולוג, השתוללות ותפילה ניו יורק: וילארד, 2007.
אני יצור רגשי: החיים הסודיים של בנות מסביב לעולם: ניו יורק, וילארד סלר בכריכה רכה, 2010.
בגוף העולם: מויר ניו יורק, מטרופוליטן ספרים, 2013.
ההתנצלות: הוצאת בלומסברי (PLC), (2019).
יצירות נבחרות > סרטים

עד שהאלימות תיפסק (2004)
מה אני רוצה שהמילים שלי יעשו לך: קולות מתוך כלא האבטחה המקסימלית לנשים (2003)
מונולוגים מהוגינה (2002)
לא לפחד יותר: להפסיק את האלימות נגד נשים – מרואיין (2002)